หนูมีอะไรกับแฟนวันที่27 กันยายน แล้วถุงยางหลุด จากนั้นแฟนก็รีบไปซื้อยาคุมฉุกเฉินทันที ก่อนทานยาคุมฉุกเฉินหนูได้ไปล้างออก แล้ก็มาทานยาเม็ดที่1ทันที แล้วเม็ดที่2กินใน12ชั่วโมง แต่ไม่มีผลข้างเคียงใดๆเกิดขึ้นเลย 2สัปดาห์ต่อมา วันที่12 ตุลาคม มีเลือดออกมา มีอาการปวดท้องน้อยร่วมด้วย แล้วเป็นเวลาที่ประจำเดือนจะมาด้วย เป็นประมาณ4-5 วัน แล้วหายก็หาย พอต่อมาประมาณ 1 วันหลังมีประจำเดือน ก็มีเลือดออกมา อีก1วันแล้วก็หายไป เกิดจากประจำเดือนตกค้างหรือเปล่าค่ะ หนูจะท้องไหมค่ะเคลียดมากเลยค่ะ#ตอบหน่อยน่ะค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%การรับประทานยาคุมฉุกเฉินอาจทำให้-ประจำเดือนมาผิดปกติหรือมีเลือดออกจากช่องคลอดก่อนมีประจำเดือน-คัดตีงหน้าอก-คลื่นไส้ อาเจียน-ปวดท้อง-ปวดศีรษะจากอาการที่เล่ามาน่าจะเกิดจากผลข้างเคียงของยาคุมฉุกเฉินมากที่สุดค่ะ การวินิจฉัยอื่นๆที่เป็นไปได้เช่น เลือดออกจากช่องคลอดที่เป็นภาวะแทรกซ้อนจากการตั้งครรภ์เช่น แท้ง หรือ ท้องนอกมดลูก หรือเลือดออกจากการติดเชื้อของระบบสืบพันธ์เช่นที่ปากมดลูกหรือช่องคลอดแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก